CELEX: 22005D0712
Language: et
Date: 2005-10-04 00:00:00
Title: 2005/712/EÜ: EÜ-EFTA Ühistransiidi ühiskomitee otsus nr 5/2005, 4. oktoober 2005, millega kutsutakse Rumeeniat ühinema 20. mai 1987. aasta ühistransiidiprotseduuri konventsiooniga

14.10.2005   
            
            
               ET
            
            
               Euroopa Liidu Teataja
            
            
               L 269/46
            
         
      EÜ-EFTA ÜHISTRANSIIDI ÜHISKOMITEE OTSUS nr 5/2005,
   4. oktoober 2005,
   millega kutsutakse Rumeeniat ühinema 20. mai 1987. aasta ühistransiidiprotseduuri konventsiooniga
   (2005/712/EÜ)
   ÜHISKOMITEE,
   võttes arvesse 20. mai 1987. aasta ühistransiidiprotseduuri konventsiooni (edaspidi “konventsioon”), (1) eriti selle artikli 15 lõike 3 punkti e,
   ning arvestades järgmist:
   
               (1)
            
            
               Kaubavahetuse edendamisele Rumeeniaga aitaks kaasa selle riigi ja Euroopa Ühenduse, Islandi Vabariigi, Norra Kuningriigi ja Šveitsi Konföderatsiooni vahelise kaupade liikumisega seoses nõutavate formaalsuste lihtsustamine.
            
         
               (2)
            
            
               Selle lihtsustuse saavutamiseks oleks asjakohane kutsuda Rumeeniat konventsiooniga ühinema,
            
         ON TEINUD JÄRGMISE OTSUSE:
   Artikkel 1
   Vastavalt konventsiooni artiklile 15a kutsutakse Rumeeniat käesolevale otsusele lisatud Euroopa Liidu Nõukogu ja Rumeenia vahelise kirjavahetuse kaudu saama selle konventsiooni osaliseks alates 1. jaanuarist 2006.
   Artikkel 2
   Käesolev otsus jõustub selle vastuvõtmise päeval.
   
      Basel, 4. oktoober 2005
      
         
            Ühiskomitee nimel
         
         
            eesistuja
         
         Rudolf DIETRICH
         
      
   
   
      (1)  EÜT L 226, 13.8.1987, lk 2. Konventsiooni on viimati muudetud otsusega nr 4/2005 (ELT L 225, 31.8.2005, lk 29).
   
      Austatud härra,
      Mul on au teatada Teile EÜ-EFTA ühistransiidi ühiskomitee 4. oktoobri 2005. aasta otsusest nr 5/2005, millega kutsutakse Rumeeniat saama 20. mai 1987. aasta ühistransiidiprotseduuri konventsiooni osaliseks.
      Vastavalt konventsiooni artiklile 15a võib Rumeenia konventsiooniga ühinemiseks esitada Euroopa Liidu Nõukogu peasekretariaadile ühinemiskirja koos konventsiooni tõlkega Rumeenia riigikeelde.
      Lugupidamisega
      
         
            Euroopa Liidu Nõukogu
         
         
            peasekretariaat peasekretär
         
      
      Rumeenia,
      võttes teadmiseks EÜ-EFTA ühistransiidi ühiskomitee 4. oktoobri 2005. aasta otsuse nr 5/2005, millega kutsutakse Rumeeniat ühinema 20. mai 1987. aasta ühistransiidiprotseduuri konventsiooniga,
      soovides saada nimetatud konventsiooni osaliseks,
      KÄESOLEVAGA
      ühineb konventsiooniga,
      lisab käesolevale ühinemiskirjale konventsiooni tõlke Rumeenia riigikeelde,
      kinnitab, et aktsepteerib kõiki EÜ-EFTA ühistransiidi ühiskomitee soovitusi ja otsuseid, mis võetakse vastu 4. oktoobri 2005 ja selle kuupäeva vahel, mil Rumeenia ühinemine jõustub vastavalt konventsiooni artiklile 15a.
      (koht), … (kuupäev) …
      
         
            Rumeenia nimel